FGM-148 Javelin

FGM-148 Javelin je americká prenosná protitanková zbraň typu „vystreľ a zabudni“. Jeho strela dokáže zničiť tanky a obrnené vozidlá na vzdialenosť . Javelin však má schopnosť ničiť aj iné typy cieľov, ako sú opevnenia, bunkre a helikoptéry. V americkej amráde bola táto zbraň zavedená v roku 1996, kedy začala nahrádzať zastaranú M47 Dragon.

Vývoj 
Zbraň M47 Dragon od svojho zavedenia do služby v roku 1973 čelila značným nedostatkom z hľadiska spoľahlivosti a výkonu. Preto americká armáda spustila v roku 1984 program „Advanced Anti-Tank Weapon System-Medium“ (AAWS-M), ktorého cieľom bolo nahradiť M47 Dragon.

V roku 1986 schválil úrad ministra obrany požiadavky na AAWS-M, čím dal programu zelenú. V roku 1989 bola Pentagonom podpísana zmluva, na základe ktorej sa vývoj rozbehol v plnom rozsahu. O dva roky neskôr dostal program AAWS-M označenie „Javelin“.

V marci 1993 sa začalo ostré testovanie Javelinu, ktoré prebiehalo počas celého roku. V decembri 1993 bola spustená malosériová výroba novej zbrane a v roku 1996 bol Javelin zavedený do výzbroje americkej armády.

Charakteristika

Javelin má dĺžku , priemer  a hmotnosť  (s malými rozdielmi v závislosti od variantu). Raketa nesie vysoko výbušnú protitankovú (HEAT) hlavicu s tandemovou náložou o hmotnosti . Oficiálne má maximálny dosah , ale Spojené štáty uvádzajú, že „vo väčšine prevádzkových podmienok preukázal výkon do “.

Strela letí rýchlosťou okolo 140 m/s a môže byť nasadená v režime útoku zhora alebo v režime priameho útoku. Režim útoku zhora je určený na ničenie tankov - strela letí nahor do výšky 150 m, odkiaľ zasahuje najzraniteľnejšiu vrchnú časť tanku. Režim priameho útoku je určený na ničenie opevnených cieľov, bunkrov, budov alebo helikoptér. V tomto režime letí strela priamo k svojmu cieľu v maximálnej  výške 50 m. Zatiaľ čo penetračné schopnosti Javelinu sú utajené, americké vojenské výcvikové dokumenty uvádzajú, že Javelin „preniká všetkým známym pancierom, značne presahujúcim 762 mm RHA.

Javelin používa optickú šošovku a odpaľovač s názvom Command Launch Unit (CLU). CLU váži 6,4 kg a používa pasívne infračervené navádzanie na zameranie a sledovanie cieľov. Denný zameriavač je vybavený 4-násobným zväčšením a infračervený nočný zameriavač má štvornásobné a deväťnásobné zväčšenie. 

FGM-148 je navrhnutá tak, aby bolo možné raketu odpaľovať z ramena, ale môže byť prípadne namontovaná na kolesových alebo pásových vozidlách. Javelin je raketový systém typu „vystrel a zabudni“ využívajúci automatické infračervené navádzanie, čo znamená, že operátori môžu vystreliť a rýchlo sa presunúť do úkrytu, premiestniť sa na inú bojovú pozíciu alebo znova nabiť, aby mohli znova strieľať. Jeho opätovné nabitie a použitie trvá približne jednu minútu. 

Keď operátor stlačí spúšť, prvý motor vysunie strelu z odpaľovacej trubice. Keď strela opustí odpaľovaciu trubicu, zapáli svoj hlavný letový motor, aby ju pohnala smerom k cieľu. Tento spôsob odpaľovania Javelinu zabraňuje tomu, aby výfukové plyny rakety zasiahli operátora. To umožňuje streľbu zvnútra stiesnených priestorov a budov. Na vyškolenie kvalifikovaného operátora je potrebných len 72 hodín.

Nasadenie

Ruská invázia na Ukrajinu 

V prvom roku od rozsiahlej ruskej invázie na Ukrajinu, ktorá začala 24. februára 2022, dodali Spojené štáty ukrajinskej armáde viac  ako 8 500 rakiet Javelin. V správe z 3. marca 2022 predstaviteľ amerických špeciálnych operácií monitorujúcich konflikt uviedol, že počiatočné odhady hovoria, že z celkového počtu 300 vypálených rakiet Javelin až 280 úspešne vyradilo ruské obrnené vozidlá.

Alexander zo 128. samostatnej zakarpatskej horskej útočnej brigády, ktorý je operátorom systémov Javelin a NLAW, tvrdí, že počas jedného dňa (3. marca 2022) zničil šesť ruských obrnených vozidiel. Uviedol, že na začiatku vojny, keď mal možnosť použiť Javelin deväťkrát, tak vo ôsmych prípadoch bol cieľ zničený a raz poškodený. Išlo o tri tanky, 5 obrnených transportérov a jeden MT-LB.

Ukrajinská armáda tvrdí, že dovážané protitankové strely sú pohodlné a ľahko sa používajú. Podľa vyjadrení ukrajinských predstaviteľov, "od vybalenia Javelinu po prvý výstrel uplynie maximálne jeden a pol minúty".

Na otázku, ktorý z protitankových systémov je lepší, či NLAW alebo Javelin, operátor Anatolij odpovedal: "Zo skúsenosti poviem, že najlepšie je použiť ich vo dvojici. NLAW je výborný na krátke vzdialenosti - od 20 do 600 metrov, takže je nepostrádateľný pre bojové operácie v mestské oblasti. A Javelin je najlepší od 1 do 2,5 kilometra, teda vo voľnom teréne." Oba systémy sú podľa neho z hľadiska poškodenia protivníkovej techniky veľmi účinné. "Ak sú namierené správne na cieľ, na 100 percent ho zasiahnu a zničia. Neexistuje, aby strela neprenikla pancierom alebo niečím iným. A všetky mriežky, ktoré sú navarené na ruských tankoch, BMP alebo obrnených transportéroch majú takmer nulovú účinnosť."

Samozrejme, každá zbraň má aj svoje nedostatky. V prípade Javelinu je tou hlavnou slabinou jeho cena. Použitie termovíznej hlavice urobilo z Javelinu jednu z najdrahších protitankových zbraní na svete. Náklady na modernú verziu rakety sa odhadujú na viac ako 200 000 dolárov, čo predstavuje 10-krát vyššie náklady ako na ukrajinské protitankové systémy.

Ďalšie nevýhody sú zvyčajne spomínané ruskými vojenskými expertmi. Tí hovoria o dosahu len 2,5 km, čo je údajne nedostatočné, pretože ruské tanky môžu strieľať až na 5 km. Tu je ale potrebné uviesť, že ruský tank dokáže vystreliť na 5 km len extrémne drahú riadenú strelu a navyše spozorovať z tanku operátora prenosného protitankového systému už na 1 km je značne komplikované. Ďalšou ruskou tézou o nedostatkoch Javelinu je, že ide o „pomalú“ raketu, ktorá letí pri maximálnom dolete asi 13 sekúnd. A preto ho údajne ruské komplexy aktívnej obrany môžu ľahko zničiť. Faktom však je, že ani jeden sériový ruský tank nemá komplex aktívnej ochrany.

Referencie

Ručné protitankové zbrane